CELEX: C2007/297/24
Language: da
Date: 2007-12-08 00:00:00
Title: Sag C-460/06: Domstolens dom (Tredje Afdeling) af 11. oktober 2007 — Nadine Paquay mod Société d'architectes Hoet + Minne SPRL (anmodning om præjudiciel afgørelse fra Tribunal du travail de Bruxelles, Belgien) (Socialpolitik — beskyttelse af gravide kvinder — direktiv 92/85/EØF — artikel 10 — forbud mod afskedigelse i perioden fra graviditetens indtræden til udløbet af barselsorloven — beskyttelsesperiode — beslutning om afskedigelse af en arbejdstager i denne beskyttelsesperiode — meddelelse om og gennemførelse af beslutningen om afskedigelse efter udløbet af denne periode — ligebehandling af mandlige og kvindelige arbejdstagere — direktiv 76/207/EØF — artikel 2, stk. 1, artikel 5, stk. 1, og artikel 6 — direkte forskelsbehandling på grundlag af køn — sanktioner)

8.12.2007   
            
            
               DA
            
            
               Den Europæiske Unions Tidende
            
            
               C 297/16
            
         Domstolens dom (Tredje Afdeling) af 11. oktober 2007 — Nadine Paquay mod Société d'architectes Hoet + Minne SPRL (anmodning om præjudiciel afgørelse fra Tribunal du travail de Bruxelles, Belgien)
   (Sag C-460/06) (1)
   
   (Socialpolitik - beskyttelse af gravide kvinder - direktiv 92/85/EØF - artikel 10 - forbud mod afskedigelse i perioden fra graviditetens indtræden til udløbet af barselsorloven - beskyttelsesperiode - beslutning om afskedigelse af en arbejdstager i denne beskyttelsesperiode - meddelelse om og gennemførelse af beslutningen om afskedigelse efter udløbet af denne periode - ligebehandling af mandlige og kvindelige arbejdstagere - direktiv 76/207/EØF - artikel 2, stk. 1, artikel 5, stk. 1, og artikel 6 - direkte forskelsbehandling på grundlag af køn - sanktioner)
   (2007/C 297/24)
   Processprog: fransk
   Den forelæggende ret
   Tribunal du travail de Bruxelles
   Parter i hovedsagen
   
      Sagsøger: Nadine Paquay
   
      Sagsøgt: Société d'architectes Hoet + Minne SPRL
   Sagens genstand
   Anmodning om præjudiciel afgørelse — Tribunal du travail de Bruxelles — fortolkning af artikel 2, stk. 1, artikel 5, stk. 1, og artikel 6 i Rådets direktiv 76/207/EØF af 9. februar 1976 om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår (EFT L 39, s. 40), samt artikel 10 i Rådets direktiv 92/85/EØF af 19. oktober 1992 om iværksættelse af foranstaltninger til forbedring af sikkerheden og sundheden under arbejdet for arbejdstagere som er gravide, som lige har født, eller som ammer (EFT L 348, s. 1) — forbud mod afskedigelse — beslutning om afskedigelse af en arbejdstager, hvilken beslutning på grund af graviditet eller fødslen af et barn blev truffet under den i direktivet fastsatte beskyttelsesperiode, men meddelt arbejdstageren og gennemført efter udløbet af denne periode
   Konklusion
   
               1)
            
            
               Artikel 10 i Rådets direktiv 92/85/EØF af 19. oktober 1992 om iværksættelse af foranstaltninger til forbedring af sikkerheden og sundheden under arbejdet for arbejdstagere, som er gravide, som lige har født, eller som ammer (tiende særdirektiv i henhold til artikel 16, stk. 1, i direktiv 89/391/EØF), skal fortolkes således, at den ikke blot indeholder et forbud mod at give meddelelse om en beslutning om afskedigelse på grund af graviditet og/eller fødslen af et barn i den i artikel 10, nr. 1 omhandlede beskyttelsesperiode, men også et forbud mod at træffe foranstaltninger med henblik på en sådan beslutning før udløbet af beskyttelsesperioden.
            
         
               2)
            
            
               En beslutning om afskedigelse på grund af graviditet og/eller fødslen af et barn er i strid med artikel 2, stk. 1, og artikel 5, stk. 1, i Rådets direktiv 76/207/EØF af 9. februar 1976 om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår, uanset på hvilket tidspunkt beslutningen om afskedigelse meddeles, og selv om beslutningen meddeles efter udløbet af den i artikel 10 i direktiv 92/85 omhandlede beskyttelsesperiode. Når en sådan beslutning om afskedigelse er i strid med såvel artikel 10 i direktiv 92/85 som artikel 2, stk. 1, og artikel 5, stk. 1, i direktiv 76/207, skal den foranstaltning, medlemsstaten vælger i henhold til sidstnævnte direktivs artikel 6 med henblik på sanktion af tilsidesættelsen af disse bestemmelser, mindst svare til den sanktion, der er fastsat i national ret til gennemførelse af artikel 10 og 12 i direktiv 92/85.
            
         
      (1)  EUT C 326 af 30.12.2006.